./data/phi0978/phi001/phi0978.phi001.perseus-lat2.xml
cur enim primum anni incipientis diem laetisprecationibus invicem faustum ominalmur? cur publicislustris etiam nomina victimas ducentium prospera legimus ?cur effascinationibus adoratione peculiari occurrimus, aliiGraecam Nemesin invocantes, cuius ob id Romae simulacrum in Capitolio est, quamvis Latinum nomen non sit? cur ad mentionem defunctorum testamur, memoriam eoruma nobis non sollicitari? cur inpares numeros ad omniavehementiores credimus, idque in febribus dierumn observatione intellegitur? cur ad primitias pomorum haec veteraesse dicimus, alia nova optamus? cur sternuentes salutamus? quod etiam Tiberium Caesarem, tristissimum, utconstat, hominum, in vehiculo exegisse tradunt, et aliquinominec quoque consalutare religiosius putant? quin etabsentes tinnitu aurium praesentire sermones de se receptum est  Attalus adfirmat, scorpione viso si quis dicatduo, cohiberi nec vibrare ictus  et quoniam scorpio admonuit, in Africa nemo destinat aliquid nisi praefatusAfricam, in ceteris vero gentibus deos ante obtestatus,ut velint  nam si mensa adsit, anulum ponere translatitium videmus, quoniam etiam mutas religiones polleremanifestum est  alius saliva post aurem digito relata sollicitudinem animi propitiat  pollices, cum faveamus, premereetiam proverbio iubemur  in adorando dextram ad osculum referimus totumque corpus circumagimus, quod inlaevum fecisse Galliae religiosius credunt  fulgetras poppysmis adorare consensus gentium est  incendia interepulas nominata aquis sub mensam profusis abominamur recedente aliquo ab epulis simul verri solum aut bibenteconviva mensam vel repositorium tolli inauspicatissimumiudicatur  Servi Sulpicii principis viri commentatio estquamobrem mensa linquenda non sit, nondum enimplures quam convivae numerabantur  nam sternumentorevocari ferculum mensamve, si non postea gustetur aliquid, inter diras habetur        aut omnino inane esse ? haec instituere illi, qui omnibus negotiis horisque interesse credebant deos et ideo placatos etiam vitiis nostrisreliquerunt  quin et repente conticescere convivium adnotatum, set non nisi in pari praesentium numero, isquefamae labor est ad quemcumque eorum pertinens  cibusetiam e manu prolapsus reddebatur utique per mensas,vetabantque munditiarum causa deflare, et sunt conditaauguria, quid loquenti cogitantive id acciderit, inter execratissima, si pontifici accidat dicis causa epulanti  inmensa utique id reponi adolerique ad Larem piatio est  medicamenta, priusquam adhibeantur, in mensa forte deposita negant prodesse  ungues resecari nundinis Romanistacenti atque a digito indice multorum persuasione religiosum est, capillum vero contra defluvia ac dolores capitis XVII luna atque XXVIIII  pagana lege in plerisqueItaliae praediis cavetur, ne mulieres per itinera ambulantestorqueant fusos aut omnino detectos ferant, quoniam adversetur id omnium spei, praecipue frugum  M  ServiliusNonianus princeps civitatis non pridem in metu lippitudinis, priusquam ipse eam nominaret aliusve ei praediceret,duabus litteris Graecis PA chartam inscriptam circumligatam lino subnectebat collo, Mucianus ter consul eademobservatione viventem muscam in linteolo albo, his remediis carere ipsos lippitudine praedicantes  carmina quidemextant contra grandines contraque morborum genera contraque ambusta, quaedam etiam experta, sed prodendo obstatingens verecundia in tanta animorum varietate  quapropter de iis ut cuique libitum fuerit opinetur